அமைச்சர் விஜயபாஸ்கர் ரூ.20 கோடி லஞ்சம் பெற்றதற்கான ஆதாரம் இருப்பதால் அவர் மீது நடவடிக்கை எடுக்குமாறு தமிழக அரசுக்கு வருமான வரித் துறை பரிந்துரைத்துள்ளது. இதுகுறித்து திருச்சி அருணாச்சலம் மன்றத்தில் பூலித்தேவன் நினைவு நாள் நிகழ்ச்சியில் கலந்து கொண்ட திருநாவுக்கரசர் நிருபர்களிடம் கூறியதாவது: தமிழக சுகாதாரத்துறை அமைச்சர் விஜயபாஸ்கர் மீது நடவடிக்கை எடுக்க வலியுறுத்தி வருமான வரித்துறையினர் கடிதம் அனுப்பியுள்ளனர். அவர் அமைச்சராக இருப்பதால் அவர் மீது நடவடிக்கை எடுப்பதற்கான முதற்கட்டப் பணிகளை வருமான வரித் துறை மேற்கொண்டுள்ளது.